भीड़ को उच्च सुरक्षा घेरा से पीछे किया तो पुलिस पर कर दिया था पथराव
एसपी और डीसी ने पुलिस मुख्यालय और गृह विभाग को भेजी ज्वाइंट रिपोर्टर
पॉलिटिकलरिपोर्टर | रांची
पलामूके मेदिनीनगर ग्राम के पोखराह में पिछले दिन मेडिकल कॉलेज के शिलान्यास के बाद कार्यक्रम स्थल पर भीड़ को जब उच्च सुरक्षा घेरा से पीछे करने का प्रयास किया गया, तब उसमें शामिल उपद्रवियों पुलिस पर पत्थरबाजी करनी शुरू कर दी थी। उपद्रवियों ने पुलिस के वाहन पर भी पथराव किया। उन्होंने महिला पुलिसकर्मियों के साथ धक्का मुक्की भी की। कुछ उपद्रवियों ने तो वहां मौजूद महिला सहियाओं के साथ भी अभद्र व्यवहार किया। पलामू के डीसी और एसपी ने ज्वाइंट रिपोर्ट पुलिस मुख्यालय और गृह विभाग को भेजी है।
सीएमके जाने के बाद हुई घटना
रिपोर्टमें कहा गया कि सीएम द्वारा मेडिकल कॉलेज का शिलान्यास करने आए थे। उनकी सुरक्षा के लिए मजिस्ट्रेट और पुलिस बल की समुचित तैनाती की गई थी। सीएम के दोपहर 12.15 बजे सीएम के जाने के बाद वहां मौजूद अन्य अफसरों को ले जाने के लिए हेलिकॉप्टर हेलिपैड पर उतर रहा था। इसी क्रम में वहां मौजूद कुछ असामाजिक तत्वों ने उच्च सुरक्षा घेरा को तोड़कर हेलिपैड की ओर जाने का प्रयास किया। पुलिस ने जैसे ही उन्हें रोकने का प्रयास किया, वे उग्र हो गए। इसके बाद ही धक्का मुक्की और पथराव आदि शुरू हो गया।
पत्थरबाजी शुरू होने के बाद पुलिस ने काफी प्रयास किया कि शांति भंग हो। उपद्रवियों को रोकने के हर संभव प्रयास किए गए। लेकिन भीड़ पुलिस की कोई बात नहीं सुन रही थी। तब विवश होकर पुलिस को भीड़ नियंत्रित करने के लिए लाठी चार्ज करना पड़ा।
कई जूनियर पुलिस
अफसर घायल हुए
पुलिसपर पथराव से महिला थाना प्रभारी सब इंस्पेक्टर दुलड़ चौड़े, सदर थाना प्रभारी सब इंस्पेक्टर जंग बहादुर सिंह के अलावा पुलिस सत्येंद्र कुमार यादव, विक्रांत दुबे, जयप्रकाश पुरी, शिवचंद्र आदि घायल हो गए। रिपोर्ट में कहा गया है कि स्थिति की गंभीरता को देखते हुए भीड़ को पीछे धकेलने का आदेश दिया गया। इस दौरान उपद्रवियों के पास से काला कपड़ा भी बरामद किया गया। बाद में घायल पुलिसकर्मियों को इलाज के लिए अस्पताल भी ले जाया गया। इसके बाद में घटना स्थल पर मजिस्ट्रेट के रूप में प्रतिनियुक्त बीडीओ ने उपद्रवियों के खिलाफ मामला दर्ज कराया।
hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva